Werknemer verkoop glo Transnet-vraghouers(Foto: Transnet Freight Rail) Transnet Freight Rail (TFR) het interne ondersoekbeamptes en wetstoepassers geloof vir die vinnige optrede om ŉ werknemer in hegtenis te neem wat verbind word met die onwettige verkope van Transnet-vraghouers. Die bestuur van TFR se Polokwane-depot het ŉ wenk van ŉ anonieme persoon ontvang dat die vraghouers glo vir R40 000 elk verkoop word. ŉ Ondersoek is van stapel gestuur en daar is bevind dat agt vraghouers vermis word. ŉ Transnet-werknemer is deur verdere ondersoek geïdentifiseer as die verdagte. Ooggetuie-verslae is bekom en ŉ saak van bedrog en diefstal is by die polisie in Polokwane aangemeld. Die man is Dinsdag in hegtenis geneem. Marius Bennett, algemene bestuurder van veiligheid en forensiese dienste by TFR, sê hy hoop die inhegtenisneming sal ŉ duidelike boodskap uitstuur dat die organisasie hoegenaamd nie diefstal of enige misdadige aktiwiteit duld nie. “TFR is die ruggraat van die vragspoorbedryf in Suid-Afrika en ons het ŉ plig om soomloos en deursigtig te bly in al ons besigheidsaktiwiteite. Hierdie tipe voorvalle skep ŉ slegte presedent en doen skade aan ons reputasie,” sê Bennett.